Document ID: 31998D0452

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1998 σχετικά με την παράταση της εφαρμογής της κοινής δράσης 96/250/ΚΕΠΠΑ, που υιοθέτησε το Συμβούλιο δυνάμει του άρθρου Ι.3 της συνθήκης για την Ευρωπαϊκή Ένωση και που αφορά τον διορισμό ειδικού απεσταλμένου στην περιοχή των Μεγάλων Λιμνών της Αφρικής (98/452/ΚΕΠΠΑ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11, Εκτιμώντας: ότι η κοινή δράση 96/250/ΚΕΠΠΑ της 25ης Μαρτίου 1996, που υιοθέτησε το Συμβούλιο δυνάμει του άρθρου Ι.3 της συνθήκης για την Ευρωπαϊκή Ένωση και που αφορά τον διορισμό ειδικού απεσταλμένου στην περιοχή των Μεγάλων Λιμνών της Αφρικής (1), της οποίας η εφαρμογή παρατάθηκε τελευταία με την απόφαση 97/448/ΚΕΠΠΑ (2), λήγει στις 31 Ιουλίου 1998 7 ότι, βάσει της επανεξέτασης της κοινής δράσης 96/250/ΚΕΠΠΑ, η εφαρμογή της θα πρέπει να παραταθεί επί ένα έτος ακόμη, ΑΠΟΦΑΣΙΖΕΙ: Άρθρο 1 Η εφαρμογή της κοινής δράσης 96/250/ΚΕΠΠΑ παρατείνεται έως τις 31 Ιουλίου 1999. Η κοινή δράση επανεξετάζεται έξι μήνες μετά την ημερομηνία υιοθέτησης της παρούσας απόφασης. Άρθρο 2 Ένα ποσό 813 925 Ecu βαρύνει το γενικό προϋπολογισμό των Ευρωπαϊκών Κοινοτήτων για το 1998, προκειμένου να καλυφθούν οι δαπάνες που συνδέονται με την αποστολή του ειδικού απεσταλμένου στην περιοχή των Μεγάλων Λιμνών της Αφρικής. Άρθρο 3 Η παρούσα απόφαση αρχίζει να ισχύει την ημερομηνία της υιοθέτησής της. Δημοσιεύεται στην Επίσημη Εφημερίδα. Βρυξέλλες, 13 Ιουλίου 1998.

Classification Labels:
157
35

Label Descriptions:
{"157": "Δημόσια ασφάλεια", "35": "ΠΟΛΙΤΙΚΗ"}

EuroVoc IDs (Original): 5424
4045
4060
6722
4040
8473

EuroVoc IDs (Expanded): 5424
4045
4060
6722
4040
8473

Dataset Source: meu

Split: train